CELEX: 32013R1148
Language: sk
Date: 2013-11-14 00:00:00
Title: Vykonávacie nariadenie Komisie (EÚ) č. 1148/2013 zo 14. novembra 2013 , ktorým sa ruší zápis názvu do Registra chránených označení pôvodu a chránených zemepisných označení [Wernesgrüner Bier (CHZO)]

15.11.2013   
            
            
               SK
            
            
               Úradný vestník Európskej únie
            
            
               L 305/5
            
         VYKONÁVACIE NARIADENIE KOMISIE (EÚ) č. 1148/2013
   zo 14. novembra 2013,
   ktorým sa ruší zápis názvu do Registra chránených označení pôvodu a chránených zemepisných označení [Wernesgrüner Bier (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 54 ods. 1,
   keďže:
   
               (1)
            
            
               Nariadením (EÚ) č. 1151/2012 sa zrušilo a nahradilo nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (2).
            
         
               (2)
            
            
               Nemecko predložilo žiadosť o zrušenie zápisu názvu „Wernesgrüner Bier“ do registra v zmysle článku 12 nariadenia (ES) č. 510/2006, ktorý bol nahradený článkom 54 nariadenia (EÚ) č. 1151/2012.
            
         
               (3)
            
            
               Žiadosť Nemecka o zrušenie zápisu názvu „Wernesgrüner Bier“ do registra bola v súlade s článkom 6 ods. 2 nariadenia (ES) č. 510/2006 uverejnená v Úradnom vestníku Európskej únie
                   (3).
            
         
               (4)
            
            
               Vzhľadom na to, že Komisii nebola oznámená žiadna námietka v zmysle článku 7 nariadenia (ES) č. 510/2006, zápis názvu do registra sa musí zrušiť.
            
         
               (5)
            
            
               Na základe uvedených skutočností by sa mal tento názov teda vymazať z „Registra chránených označení pôvodu a chránených zemepisných označení“.
            
         
               (6)
            
            
               Opatrenia stanovené v tomto nariadení sú v súlade so stanoviskom Výboru pre politiku kvality poľnohospodárskych výrobkov,
            
         PRIJALA TOTO NARIADENIE:
   Článok 1
   Zápis názvu uvedeného v prílohe k tomuto nariadeniu sa ruší.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. novembra 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 343, 14.12.2012, s. 1.
   
      (2)  Ú. v. EÚ L 93, 31.3.2006, s. 12.
   
      (3)  Ú. v. EÚ C 322, 24.10.2012, s. 13.
   
      PRÍLOHA
      Poľnohospodárske výrobky a potraviny uvedené v bode I prílohy I k nariadeniu (EÚ) č. 1151/2012:
      
         Trieda 2.1.   Pivo
      
      NEMECKO
      Wernesgrüner Bier (CHZO)